
ŠIAULIŲ MIESTO SAVIVALDYBĖS ADMINISTRACIJOS
KULTŪROS SKYRIUS



SPRENDIMO 
„DĖL ŠIAULIŲ MIESTO SAVIVALDYBĖS TARYBOS 2014 M. RUGPJŪČIO 28 D. SPRENDIMO NR. T-204 „DĖL ŠIAULIŲ MIESTO SAVIVALDYBĖS STIPENDIJŲ SKYRIMO JAUNIESIEMS MENININKAMS KONKURSO NUOSTATŲ PATVIRTINIMO“ PAKEITIMO“ PROJEKTO
AIŠKINAMASIS RAŠTAS

2025 m. spalio 2 d.
Šiauliai

Parengto sprendimo projekto tikslai ir uždaviniai. 
Sprendimo projekto tikslas yra pakeisti Šiaulių miesto savivaldybės stipendijų skyrimo jauniesiems menininkams konkurso nuostatų (toliau – Nuostatai), patvirtintų Šiaulių miesto savivaldybės tarybos 2014 m. rugpjūčio 28 d. sprendimu Nr. T-204 „Dėl Šiaulių miesto savivaldybės stipendijų skyrimo jauniesiems menininkams konkurso nuostatų patvirtinimo“ 1 punktu, 2, 4, 7, 11, 13 punktus ir 3.2. papunktį.
Dabartinis sprendimo projekte aptariamų klausimų reguliavimas. 
Šiaulių miesto savivaldybės stipendijų skyrimo jauniesiems menininkams konkurso nuostatai patvirtinti Šiaulių miesto savivaldybės tarybos 2014 m. rugpjūčio 28 d. sprendimu Nr. T-204 „Dėl Šiaulių miesto savivaldybės stipendijų skyrimo jauniesiems menininkams konkurso nuostatų patvirtinimo“. Nuostatai buvo keisti 6 kartus. 
Šiaulių miesto savivaldybė siekdama skatinti jaunųjų menininkų kūrybiškumą, sudaryti sąlygas jų profesiniam tobulėjimui, užtikrinti jaunimo įtraukimą į miesto kultūrinį gyvenimą, kasmet moka  stipendijas keturiems jauniesiems menininkams už kūrybinių programų įgyvendinimą Šiaulių mieste. Kūrybinė programa – stipendijos gavimo metu įvykdytas kūrybinis-meninis veiksmas (koncertas, paroda, spektaklis, akcija ir kt.) muzikos, teatro, šokio, literatūros, vaizduojamojo meno srityse. 
Šio sprendimo projekte numatoma koreguoti Nuostatų 2 punktą dėl pasikeitusio Kultūros programos pavadinimo, Nuostatų 11 punkte įrašyti, kad vienos stipendijos  dydis 2400 Eur  vietoj buvusio 1800 Eur, Nuostatų 13 punkte koreguoti, kad stipendija išmokama lygiomis dalimis kas mėnesį po 200 Eur vietoj buvusio 150 Eur. Koreguoti Nuostatų 3.2. papunktį ir 4, 7 punktus pagal už korupcijai atsparios aplinkos kūrimą atsakingo asmens pastabas (Teisės aktų projektų antikorupcinio vertinimo pažyma).
Sprendimo projekte numatytos naujos teisinio reglamentavimo nuostatos.
Naujos teisinio reglamentavimo nuostatos nenumatomos.
Priėmus sprendimą, galimos pasekmės (teigiamos, neigiamos).
Teigiamos. Priėmus sprendimą bus sudaryta galimybė mokėti didesnes stipendijas jauniesiems menininkams, taip siekiant didinti jaunųjų menininkų įsitraukimą į kultūrinį miesto gyvenimą, naujų iniciatyvų mieste atsiradimą.
Neigiamų pasekmių nenumatoma. 
Priėmus sprendimą, keičiami ar pripažįstami negaliojančiais teisės aktai.
Priėmus sprendimą bus pakeisti Nuostatų 2, 4, 7, 11, 13 punktai ir 3.2. papunktis.
Sprendimui įgyvendinti reikalingi priimti papildomi teisės aktai. 
Sprendimui įgyvendinti papildomų teisės aktų nereikia.
Sprendimui įgyvendinti reikalingos lėšos.
Lėšos stipendijoms jauniesiems menininkams mokėti suplanuotos 2026 – 2028 m. Strateginio veiklos plano Kultūros programoje.
Sprendimo projekto antikorupcinis vertinimas.
Neatliekamas.
Sprendimo projektą parengė Šiaulių miesto savivaldybės administracijos Kultūros skyrius. Tiesioginis rengėjas – Kultūros skyriaus vyriausioji specialistė Žydronė Tamutienė, tel. (0 41) 59 62 24 . 
Numatomo teisinio reguliavimo poveikio vertinimo rezultatai.
Neatliekamas.

Vedėja                                                           	Daina Kinčinaitienė




